
R E F E R A T  DE   A P R O B A R E
privind aprobarea  Listei cu solicitanţii îndreptăţiţi să primească
în anul 2022 o locuinţă socială



	Conform prevederilor art. 21 alin. 2 din  Anexa la H.G. nr. 1275/2000 privind aprobarea Normelor metodologice pentru punerea în aplicare a prevederilor Legii locuinţei nr. 114/1996, actualizată „Comisiile constituite conform alin (1) vor analiza până la data de 1 noiembrie a anului în curs cererile pentru locuinţele sociale şi vor prezenta spre aprobare consiliilor locale lista cuprinzând solicitanţii îndreptăţiţi să primească în anul următor o locuinţă socială, în ordinea de prioritate stabilită. După aprobare listele se vor afişa la sediile primăriilor”.
Astfel, Comisia socială de analiză a dosarelor depuse de către solicitanţii de locuinţe sociale s-a întrunit în ședință analizând toate cererile depuse de către persoanele care au solicitat atribuirea unei locuinţe sociale și, conform Procesului verbal nr. 42264/19.10.2021 încheiat cu această ocazie, s-a întocmit lista  cu solicitanţii îndreptăţiţi să primească  în anul 2022 o locuinţă socială.
	În contextul celor de mai sus am inițiat prezentul proiect de hotărâre prin care am propus aprobarea Listei cu solicitanţii îndreptăţiţi să primească în anul 2022 o locuinţă socială și-l supun plenului Consiliului Local al Municipiului Brad spre dezbatere  în  forma prezentată.	
	Invoc în susţinerea propunerii mele prevederile art. 21 alin. 1 și art. 30 alin. 1-5  din H.G. nr. 1275/2000 privind aprobarea Normelor metodologice pentru punerea în aplicare a prevederilor Legii locuinţei nr. 114/1996, actualizată, cu modificările și completările ulterioare art. 129 alin. 2 lit. c,  alin. 7 lit.  b și lit. q,  art. 139 alin. 1 și art. 196 alin.1 lit. a   din O.U.G. nr. 57/2019 privind Codul administrativ, cu modificările și completările ulterioare, precum şi ale art. 11 alin. 4 din Legea nr. 554/2004 a contenciosului administrativ, actualizată. 

